	[image: ]

	BALATONRENDES KÖZSÉG

	POLGÁRMESTERÉTŐL

	8255 Balatonrendes, Fő utca 1.    




ELŐTERJESZTÉS
Balatonrendes Község Önkormányzata Képviselő-testületének
2020. október 1-i soron következő nyílt ülésére

	Tárgy:
	A helyi adókról szóló 7/2014.(X.9.) önkormányzati rendelet módosításáról

	Előterjesztő:
	Lenner István polgármester

	Előkészítő:
	Wolf Viktória jegyző, Kugler Márta ügyintéző

	Melléklet:
	Hatásvizsgálati lap, rendelet tervezet

	Meghívott:
	---

	A döntés meghozatala minősített többséget igényel.
A rendelettervezetet törvényességi szempontból megvizsgáltam: Wolf Viktória jegyző



Tisztelt Képviselő-testület!

Tájékoztatom a Képviselő-testületet arról, hogy a reklámhordozó utáni építményadót a Magyarország 2021. évi központi költségvetésének megalapozásáról szóló 2020. évi LXXVI. törvény 4. §-a 2020. július 15. napjától hatályon kívül helyezte.
A törvény módosítása miatt hatályon kívül kell helyezni Balatonrendes Község ÖnkormányzataKépviselő-testületének a helyi adókról szóló 7/2014. (X.9.) önkormányzati rendelet 2.§ (1) bekezdés b) pontját és a 2.§ (2) bekezdés b) pontját, mely a következőket rögzíti:
„2.§’(1) b) reklámhordozó esetén a reklámhordozó reklámközzétételre használható, m2-ben – két tizedesjegy pontossággal – számított felülete.”
„ 2.§ (2) b) reklámhordozó esetén 10.000 Ft/m2.”

A fentiek alapján elkészítettük az önkormányzati rendelet módosítását, mely jelen előterjesztés mellékletét képezi.
A jogalkotásról szóló 2020. évi CXXX. törvény 17. §-a értelmében a jogszabály előkészítője előzetes hatásvizsgálat elvégzése során felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a képviselő-testületet tájékoztatni kell. A hatásvizsgálat az előterjesztés mellékleteként csatolásra került.
Az előterjesztés tartalmazza a jogalkotásról szóló 2020. évi törvény 18. §-ban foglaltak szerint a rendelettervezet indokolását.
 A rendelet elfogadásához a Möt.50.§ értelmében minősített többség szükséges.

Kérem a Tisztelt Képviselő-testületet, hogy az előterjesztést megvitatni, a rendeletet az előterjesztés szerint megalkotni szíveskedjenek.

Balatonrendes, 2020. szeptember 16.
Tisztelettel:

	
	
	Lenner István
polgármester





HATÁSVIZSGÁLATI LAP
Balatonrendes Község Önkormányzata Képviselő-testületének
a helyi adókról szóló 7/2014.(X.9.) önkormányzati rendelet módosításáról 
szóló …/2020. (X.….) önkormányzati rendelet tervezetéhez


A jogalkotásról szóló 2010. évi CXXX. törvény – a továbbiakban: Jat. – 17. § (1)-(2) bekezdése értelmében 
„A jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről a Kormány által előterjesztendő törvényjavaslat, illetve kormányrendelet esetén a Kormányt, önkormányzati rendelet esetén a helyi önkormányzat képviselő-testületét tájékoztatni kell. Miniszteri rendelet rendelkezhet úgy, hogy az általa meghatározott esetben a közjogi szervezetszabályozó eszköz előkészítője előzetes hatásvizsgálatot végez.
(2) A hatásvizsgálat során vizsgálni kell
a) 	a tervezett jogszabály valamennyi jelentősnek ítélt hatását, különösen
aa) társadalmi, gazdasági, költségvetési hatásait,
ab) környezeti és egészségi következményeit,
ac) adminisztratív terheket befolyásoló hatásait, valamint
b) 	a jogszabály megalkotásának szükségességét, a jogalkotás elmaradásának várható következményeit, és
c) 	a jogszabály alkalmazásához szükséges személyi, szervezeti, tárgyi és pénzügyi feltételeket.”
A rendelet-tervezet társadalmi, gazdasági és költségvetési hatásai: A rendelettervezetben a helyi adómértékek, mentességi körök és kedvezmények köre módosítható. A beszedett helyi adó az önkormányzat egyik fontos, meghatározó bevétele, mely segíti és támogatja az adómérték változással csökkenthető, illetve növelhető lakosságtól és a vállalkozásoktól elvont összeg és ezzel párhuzamosan csökken, illetve növekszik az önkormányzat saját bevétele, mely az önkormányzat működési és fejlesztési kiadásainak meghatározó forrása. Az önkormányzat építményadó bevétele a hatályon kívül helyezéssel csökkeni fog.
A rendeletben foglaltak végrehajtásának környezetre gyakorolt hatása, egészségi következménye nincs.
A rendelet-tervezet adminisztratív terheket befolyásoló hatása: az adminisztratív terhek nem növekednek.
A jogszabály alkalmazásához szükséges személyi, szervezeti, tárgyi és pénzügyi feltételek:
A jogszabály alkalmazásához szükséges személyi, tárgyi, szervezeti, pénzügyi feltételek rendelkezésre állnak, pótlólagos erőforrásokat nem követel meg.


INDOKOLÁS
Balatonrendes Község Önkormányzata Képviselő-testületének
a helyi adókról szóló 7/2014.(X.9.) önkormányzati rendelet módosításáról 
szóló …/2020. (X.….) önkormányzati rendelet tervezetéhez

A reklámhordozó utáni építményadót a Magyarország 2021. évi központi költségvetésének megalapozásáról szóló 2020. évi LXXVI. törvény 4. §-a 2020. július 15. napjától hatályon kívül helyezte.
A törvény módosítása miatt hatályon kívül kell helyezni Balatonrendes Község ÖnkormányzataKépviselő-testületének a helyi adókról szóló 7/2014. (X.9.) önkormányzati rendelet 2.§ (1) bekezdés b) pontját és a 2.§ (2) bekezdés b) pontját, melyet a rendelettervezet 1.§-a rögzít.
A tervezet 2.§-a a jogszabály hatálybalépését tartalmazza.




RENDELET TERVEZET
Balatonrendes Község Önkormányzata Képviselő-testületének
……/2020.(…………….) önkormányzati rendelete
az önkormányzat helyi adókról szóló 7/2014.(X.9.) önkormányzati rendelet módosításáról

Balatonrendes Község Önkormányzatának Képviselő-testülete a helyi adókról szóló 1990. évi C. törvény 1.§ (1) bekezdésében kapott felhatalmazás alapján az Alaptörvény 32. cikk (1) bekezdés h) pontjában meghatározott feladatkörében eljárva
a következőket rendeli el:

1.§ 	Hatályát veszti Balatonrendes Község Önkormányzata Képviselő-testületének a helyi adókról szóló 7/2014. (X.9.) önkormányzati redelet 2.§ (1) bekezdés b) pontja és a 2.§ (2) bekezdés b) pontja.
2.§	Ez a rendelet a kihirdetést követő napon lép hatályba, és a hatálybalépést követő napon hatályát veszti.


	Lenner István sk.
polgármester
	Wolf Viktória sk.
jegyző



Kihirdetési záradék:
Jelen rendelet kihirdetésre került 2020. október ……. napján.


	 
	Wolf Viktória sk.
jegyző

